[{"text_idx": "#000000", "text": "Kaido Ole avab Tallinna Kunstihoones na\u0308ituse, mis ho\u0303lmab elu ja inimesi, Eesti algust ja lo\u0303ppu. \u201eNogank hoparniisi\u201c teemad laiuvad perekonnast, meelelahutusest, eksootilistest loomadest kuni so\u0303ja, surma ja Balti koosto\u0308o\u0308ni. Na\u0308ituse pealkirjaks on Ole va\u0308ljamo\u0303eldud so\u0303nad, mis ta\u0308histavad to\u0308o\u0308st, ja loovusest tulenevat tunnet, milles tegutsemine ja ka probleemide lahendamine on va\u0308ljakutsuv ja huvitav."}, {"text_idx": "#000002", "text": "Vormiliselt arendab Ole edasi 2012 Kumus ja 2014 Kunstihoone galeriis olnud na\u0308itusi. Kui Kumus na\u0308itas ta hulka u\u0308hel rattal balansseerivaid vaikelusid, mis koosnesid nii reaalsetest, realistlikult maalitud kui abstraktsetest kujunditest, siis Kunstihoone galeriis kombineeris ta sarnastest objektidest erineva karakteriga tegelasi. Nu\u0308u\u0308d jo\u0303uab ta akadeemilise maalikunsti ko\u0303ige keerukama u\u0308lesande ehk temaatilise figuraalse kompositsiooni."}, {"text_idx": "#000003", "text": "Kaido Ole: \u201eLoogiline ja\u0308tk varasemale oleks nagu klassikalises maalio\u0303ppeski vo\u0303tta ette viimane meistrieksam ehk mitmefiguuriline temaatiline kompositsioon, lasta neil inimestel ja asjadel lo\u0303puks elada ja tegutseda koos ko\u0303ikvo\u0303imalikes elulistes situatsioonides. Ma u\u0308ritan neil uutel to\u0308o\u0308del puhtast katsetamislustist manada esile olukordi, millega puutume ko\u0303ik kokku oma igapa\u0308evases elus \u2013 puhkepa\u0308evad pereringis, mitmesugused to\u0308o\u0308stseenid, hobid, religioon \u2013 kui ka sellist, mis on ku\u0308ll samuti u\u0308sna igapa\u0308evane, kuid millest mo\u0303istlik inimene parema meelega ise hoiduks.\u201c"}, {"text_idx": "#000004", "text": "Suurde saali valmivad kaks suurt pannood, \u201eEesti algus\u201c ja \u201eEesti lo\u0303pp\u201c, mille vahele nagu kahe piiri vahele mahub nii vaataja kui terve na\u0308itus. Pannoode juures teeb Ole koosto\u0308o\u0308d flo\u0308o\u0308dima\u0308ngija Tarmo Johannesega, kes loob na\u0308itusesaali eraldi interaktiivse heliteose. Igal na\u0308itusepa\u0308eval salvestab Johannes selle pa\u0308eva jaoks uue materjali: \u201eEesti oratoorium\u201c on seega enam kui kuu aja pikkune makroteos, mille vorm areneb, kasvab ja muutub koos autoriga kogu na\u0308ituse lahtioleku va\u0308ltel. Igapa\u0308evane keskendumine ma\u0308ngimaks sisse selle pa\u0308eva motiive on otsekui sisenemine palvesaali, pa\u0308evast pa\u0308eva korduva rutiini ta\u0308itmine, samas ka kui peatumine edasi ruttavas ajas.\u201c"}, {"text_idx": "#000005", "text": "Heliinstallatsiooni stereoversiooni on vo\u0303imalik kuulata reaalajas interneti vahendusel ka va\u0308ljaspool kunstihoone suurt saali aadressil "}, {"text_idx": "#000007", "text": "Na\u0308ituse kuraator on Anneli Porri."}, {"text_idx": "#000008", "text": "Na\u0308itus ja\u0308a\u0308b lahti kuni 5. veebruarini 2017."}, {"text_idx": "#000013", "text": "\u0412\u044b\u0441\u0442\u0430\u0432\u043a\u0430 \u043a\u0430\u043a \u043a\u043e\u043c\u043c\u0435\u043d\u0442\u0430\u0440\u0438\u0438\u0306 (\u0430 \u043d\u0435 \u0438\u0441\u043f\u043e\u0432\u0435\u0434\u044c). \u041f\u041b\u0423\u0413"}, {"text_idx": "#000014", "text": "Kuidas olla pall, mis pu\u0308sib o\u0303hus ja muudab trajektoori? Sirp"}, {"text_idx": "#000019", "text": "Ringka\u0308ik kunstnik Kaido Olega vol 2"}, {"text_idx": "#000020", "text": "Ringka\u0308ik na\u0308itusel \"Nogank Hoparniis\" alates 8. eluaastast"}]